1. NAPIREND Ügyiratszám: BSZ/1264-2/2025.

# E L Ő T E R J E S Z T É S

a Képviselő-testület **2025. szeptember 26-i nyilvános** ülésére

**Tárgy:** **Balatonszepezd Község Önkormányzata Szervezeti és Működési Szabályzatáról szóló** **3/2019. (III.29.) önkormányzati rendeletének módosítása**

**Előterjesztő:** Bíró Imre polgármester

**Előkészítette:** dr. Varga Viktória jegyző

**TISZTELT KÉPVISELŐ-TESTÜLET!**

A hulladékgazdálkodási közszolgáltatási résztevékenység és a résztevékenység körébe tartozó, hulladékkal kapcsolatos hulladékgazdálkodási tevékenységek végzésének, valamint a közszolgáltatási résztevékenység igénybevételének részletes szabályairól szóló 169/2024. (VI. 29.) Korm. rendelet 2024. június 30. napjával hatályon kívül helyezte a hulladékgazdálkodási közszolgáltatás végzésének feltételeiről szóló 385/2014. (XII. 31.) Korm. rendeletet, mely alapján a 60 liter űrmértékű gyűjtőedény igénybevételéhez szükséges, a lakóingatlan egyedüli és életvitelszerű használatát bizonyító települési önkormányzat által kiadott igazolás jegyzői hatáskörben való kiadása megtörtént.

Tekintettel arra, hogy az átruházott hatáskört az Szmsz 3. melléklete tartalmazza, a hatálytalan jogszabályi hivatkozást az Szmsz-ben is hatályon kívül kell helyezni.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

**HATÁROZATI JAVASLAT**

Balatonszepezd Község Önkormányzata Képviselő–testülete a Balatonszepezd Község Önkormányzata Szervezeti és Működési Szabályzatáról szóló 3/2019. (III.29.)önkormányzati rendeletének módosításáról szóló rendelet–tervezetet elfogadja, és \_\_\_\_\_\_/2025. (\_\_\_\_\_) számon önkormányzati rendeletei közé iktatja.

Szentantalfa, 2025. szeptember 17.

 **Bíró Imre**

 **polgármester**

**BALATONSZPEZD KÖZSÉG ÖNKORMÁNYZATA KÉPVISELŐ-TESTÜLETE**

 /2025. ( .) önkormányzati rendelete

Balatonszepezd Község Önkormányzata Szervezeti és Működési Szabályzatáról

szóló 3/2019. (III.29.) önkormányzati rendelet módosításáról

(tervezet)

[1] A szabályozás célja a hatálytalan jogszabályi hivatkozás törlése.

[2] Balatonszepezd Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

Hatályát veszti a Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 3. melléklet 2.2. pontja.

**2. §**

Ez a rendelet a kihirdetését követő napon lép hatályba.

Balatonszepezd, 2025. szeptember 26.

 **Bíró Imre dr. Varga Viktória**

 polgármester jegyző

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**17. §** (1) A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

A Balatoncsicsó Község Önkormányzata Szervezeti és Működési Szabályzatáról szóló 8/2017. (VI.1.) önkormányzati rendeletének módosításáról szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása**

**aa) A jogszabály társadalmi, gazdasági, költségvetési hatásai**

A Tervezetnek társadalmi hatása nincs.

A Tervezet gazdasági és költségvetési hatásokat nem keletkeztet.

**ab) A jogszabály környezeti és egészségi következményei**

A Tervezetben foglaltaknak közvetlen környezeti és egészségi következményei nincsenek.

**ac) A jogszabály adminisztratív terheket befolyásoló hatásai**

A Tervezet jelentős adminisztratív terheket nem keletkeztet.

**b) A jogszabály megalkotásának szükségessége, a jogalkotás elmaradásának várható következményei**

A jogszabály megalkotását a 385/2014. (XII. 31.) Korm. rendelet 2024. június 30. napjával való hatályon kívül helyezése indokolja, így ezen hivatkozást a rendeletből törölni kell. A jegyzői igazolás kiadására a hatáskört a 169/2024. (VI. 29.) Korm. rendelet 16. § (3) bekezdése tartalmazza.

**c) A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel.